पाकिस्तान : शादी में नाचने पर मौलवियों ने मरवा डाला चार महिलाओं को  
पाक गृहमंत्री रहमान मलिक ने घटना की न्यायिक आयोग से जांच कराने के आदेश दिए हैं, लेकिन खैबर पख्तूनख्वा के सामाजिक कल्याण मंत्री सत्तार अयाज ने ऐसी किसी घटना से इन्कार किया है।
पाकिस्तान के खैबर पख्तूनख्वा प्रांत में एक विवाह समारोह में नाचने-गाने पर चार महिलाओं और दो पुरुषों की हत्या कर दी गई है। बताया जाता है कि मौलवियों ने नाचने को लेकर इन सभी को मृत्युदंड सुनाया था। हालांकि पाकिस्तान के गृहमंत्री रहमान मलिक ने घटना की न्यायिक आयोग से जांच कराने के आदेश दिए हैं, लेकिन खैबर पख्तूनख्वा के सामाजिक कल्याण मंत्री सत्तार अयाज ने हत्या की किसी घटना से इन्कार किया है, तथा एक अन्य अधिकारी ताहिर रहमान ने भी कहा कि उनके पास चार महिलाओं की हत्या की कोई सूचना नहीं है।
पाकिस्तानी चैनल जियो न्यूज के मुताबिक मारे गए एक आदमी के भाई मुहम्मद अफजल का कहना है कि कोहिस्तान के एक गांव में हुए एक विवाह समारोह में नाचने पर चारों महिलाओं को मौत की सजा दी गई थी। मौलवियों ने इन चारों महिलाओं व दोनों पुरुषों के नाचने-गाने का वीडियो मोबाइल फोन पर देखने के बाद उनकी हत्या का फरमान सुनाया था।    

पाकिस्तानी चैनल जियो न्यूज के मुताबिक मारे गए एक आदमी के भाई मुहम्मद अफजल का कहना है कि कोहिस्तान के एक गांव में हुए एक विवाह समारोह में नाचने पर चारों महिलाओं को मौत की सजा दी गई थी। मौलवियों ने इन चारों महिलाओं व दोनों पुरुषों के नाचने-गाने का वीडियो मोबाइल फोन पर देखने के बाद उनकी हत्या का फरमान सुनाया था।